Държавен вестник, бр. 93, 2009 г., стр. 63

БРОЙ  93	
Д Ъ Р Ж А В Е Н  В Е С Т Н И К 	
СТР.  63  
Раздел ІІ
Общи критерии за атестиране на съдия, про­
курор или следовател
Общи критерии
Чл. 13. Общите критерии за атестиране на 
съдия, прокурор или следовател са:
1. брой и вид на преписките и делата и 
сложност и тежест на преписките и делата;
2. спазване на сроковете;
3. брой потвърдени и отменени актове и 
основанията за това;
4. разбираемо и обосновано мотивиране на 
актовете;
5. резултати от проверките на Инспектората 
към Висшия съдебен съвет;
6. поощрения през периода, за който се из­
вършва атестирането, и наказания през периода, 
за който се извършва атестирането;
7. спазване правилата за професионална 
етика на съдиите, прокурорите и следователите.
Брой, вид, сложност и тежест на преписките 
и делата
Чл. 14. (1) Общият критерий за атестиране 
на съдия, прокурор или следовател „брой, вид, 
сложност и тежест на преписките и делата“ е 
комплексен и характеризира обема и естеството 
на работата на атестирания.
(2) Компонентите „брой и вид на преписките 
и делата“ очертават работата на атестирания 
по отношение на количеството възложени и 
разгледани от него преписки и дела и специа­
лизацията на правните му познания по материя.
(3) Компонентите „сложност и тежест на 
преписките и делата“ очертават способността на 
атестирания да разглежда и решава преписки и 
дела с правна сложност и фактическа тежест.
Спазване на срокове
Чл. 15. Общият критерий за атестиране на 
съдия, прокурор или следовател „спазване на 
срокове“ очертава проявената в дейността на 
атестирания експедитивност и дисциплинира­
ност. 
Брой потвърдени и отменени актове и основа­
нията за това
Чл. 16. Общият критерий за атестиране 
на съдия, прокурор или следовател „брой по­
твърдени и отменени актове и основанията 
за това“ очертава качеството на работата на 
атестирания по отношение нивото на правните 
му познания и способността му да постановява 
законосъобразни актове.
Разбираемо и обосновано мотивиране на ак­
товете
Чл. 17. Общият критерий за атестиране на 
съдия, прокурор или следовател „разбираемо 
и обосновано мотивиране на актовете“ очер­
тава качеството на работата на атестирания 
по отношение способността му за аналитично 
мислене и умението му за правилен анализ на 
правнорелевантните факти. 
Резултати от проверките на Инспектората 
към Висшия съдебен съвет
Чл. 18. Общият критерий за атестиране на 
съдия, прокурор или следовател „резултати 
от проверките на Инспектората към Висшия 
съдебен съвет“ очертава обективно констати­
раните резултати в дейността на атестирания 
във връзка с организацията по образуването 
и движението на възложените му преписки и 
дела, сроковете за приключването им и анализа 
на постановените от него влезли в сила актове.
Поощрения и наказания през периода
Чл. 19. Общият критерий за атестиране на 
съдия, прокурор или следовател „поощрения и 
наказания през периода“ очертава официално 
признатите положителни или негативни прояви 
на атестирания за периода на атестиране.
Спазване правилата за професионална етика
Чл. 20. Общият критерий за атестиране 
на съдия, прокурор или следовател „спазване 
правилата за професионална етика“ определя 
доколко поведението на атестирания е съобра­
зено с правилата, установени от Кодекса за 
етично поведение на българските магистрати.
Раздел ІІІ
Специфични критерии за атестиране на съдия, 
прокурор или следовател
Специфични критерии за атестиране на съдия
Чл. 21. Специфичните критерии за атести­
ране на съдия са:
1. спазване на графика за провеждане на 
съдебни заседания;
2. умение за водене на съдебно заседание и 
съставяне на протокол.
Спазване на графика за провеждане на съдебни 
заседания
Чл. 22. Специфичният критерий за атестира­
не на съдия „спазване на графика за провеждане 
на съдебни заседания“ очертава уменията на 
атестирания за целенасочено разпределение и 
оптимална организация на работата му.
Умение за водене на съдебно заседание и съста­
вяне на протокол
Чл. 23. Специфичният критерий за атести­
ране на съдия „умение за водене на съдебно 
заседание и съставяне на протокол“ очертава 
нивото на познанията на атестирания в област­
та на процесуалното право и практическото 
им приложение при разглеждането на делата.